**D I S P O Z I Ț I A**

**nr. 400 din 2 septembrie 2021**

**privind aprobarea comisiei de concurs/examen și a comisiei de soluționare a contestațiilor pentru ocuparea** **a două posturi vacante pe durată nedeterminată,** **cu normă întreagă,** **de medic specialist în specialitatea Anestezie și Terapie Intensivă la Spitalul Clinic de Boli infecțioase Cluj-Napoca**

Președintele Consiliului Județean Cluj,

Văzând referatul nr. 31826 din 01.09.2021 al Compartimentului Managementul Unităților de Asistență Medicală, prin care se propune aprobarea comisiei de concurs /examen și a comisiei de soluționare a contestațiilor pentru ocuparea a două posturi vacante  pe durată nedeterminată, cu normă întreagă, de medic specialist în specialitatea Anestezie și Terapie Intensivă la Spitalul Clinic de Boli infecțioase Cluj-Napoca

Având în vedere :

* adresa Spitalului Clinic Boli Infecțioase Cluj-Napoca nr. 7850 din 28.05..2021 înregistrată la Consiliul Județean Cluj sub nr. 19897 din 02.06.2021, prin care s-a solicitat aprobarea scoaterii la concurs a două posturi vacante pe durată nedeterminată, cu normă întreagă, de medic specialist în specialitatea Anestezie-Terapie Intensivă , prin publicare în revista ”Viața Medicală”;
* adresa Spitalului Clinic Boli Infecțioase Cluj-Napoca Cluj-Napoca nr. 12.200 din 11.08.2021 înregistrată la Consiliul Județean Cluj sub nr. 29702 din 13.08.2021 prin care s-a solicitat desemnarea reprezentantului Consiliului Județean Cluj în comisia de concurs/examen constituită pentru ocuparea a două posturi vacante pe durată nedeterminată, cu normă întreagă, de medic specialist în specialitatea Anestezie-Terapie Intensivă ;
* adresa Spitalului Clinic Boli Infecțioase Cluj-Napoca nr. 12.957 din 25.08.2021 înregistrată la Consiliul Județean Cluj sub nr.31381 din 27.08.2021 prin care s-a propus componența comisiei de concurs/examen și componența comisiei de soluționare a contestațiilor pentru ocuparea a două posturi vacante pe durată nedeterminată, cu normă întreagă, de medic specialist în specialitatea Anestezie-Terapie Intensivă ,

Luând în considerare:

* art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 95/2006, privind reforma în domeniul sănătății, republicată, cu modificările și completările ulterioare;
* Ordinului ministrului sănătății nr. 869 din 9 iulie 2015 pentru aprobarea metodologiilor privind organizarea și desfășurarea concursurilor de ocupare a posturilor de medic, medic dentist, farmacist, biolog, biochimist și chimist din unitățile sanitare publice, precum și a funcțiilor de șef de secție, șef de laborator și șef de compartiment din unitățile sanitare fără paturi, respectiv a funcției de farmacist-șef în unitățile sanitare publice cu paturi, cu modificările și completările ulterioare;
* Hotărârii Consiliului Județean Cluj nr. 127/2021 pentru aprobarea Structurii organizatorice, a Organigramei, a Statului de funcții și a Regulamentului de organizare și funcționare pentru Spitalul Clinic de Boli infecțioase Cluj-Napoca,

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**DISPUNE:**

**Art. 1.** Se aprobă constituirea comisiei de concurs/examen pentru ocuparea a două posturi vacante pe durată nedeterminată, cu normă întreagă, de medic specialist în specialitatea Anestezie-Terapie Intensivă , la Spitalul Clinic de Boli Infecțioase Cluj-Napoca, în următoarea componență:

**PREȘEDINTE:**

Conf. Dr. Bodolea Constantin - medic primar, U.M.F. „Iuliu Hațieganu” Cluj-Napoca, specialitatea Anestezie și Terapie Intensivă;

**MEMBRI:**

Dr. Ștef Adrian - medic primar, asistent universitar U.M.F. „Iuliu Hațieganu” Cluj-Napoca, specialitatea Anestezie și Terapie Intensivă;

Dr. Tat Tiberiu Florin - medic primar, specialitatea Anestezie și Terapie Intensivă, desemnat de Colegiul Farmaciștilor Cluj;

**OBSERVATORI:**

Consilier Neamțu Daniela-Carmen - consilier Comp. Managementul Unităților de Asistență Medicală, reprezentantul Consiliului Județean Cluj;

Dr. Chicinaș Camelia - Elena -medic primar în specialitatea Medicina Muncii reprezentantul Direcției de Sănătate Publică a Județului Cluj;

**SECRETAR:**

Dr. Kovacs Kinga - medic specialist, specialitatea Anestezie și Terapie Intensivă

**Art. 2.** Se aprobă constituirea comisiei de soluționare a contestațiilor pentru ocuparea a două posturi vacante pe durată nedeterminată, cu normă întreagă, de medic specialist în specialitatea Anestezie-Terapie Intensivă, la Spitalul Clinic de Boli Infecțioase Cluj-Napoca, în următoarea componență:

**PREȘEDINTE:**

Dr. Briciu Violeta - director medical, la Spitalul Clinic de Boli Infecțioase;

**MEMBRI:**

Dr. Cristea Tudor Adrian - medic primar, specialitatea Anestezie și Terapie Intensivă desemnat de Colegiul Farmaciștilor Cluj ;

Dr. Miclăuș Dana - medic primar, specialitatea Anestezie și Terapie Intensivă ;

**SECRETAR:**

Dr. Kovacs Kinga - medic specialist, specialitatea Anestezie și Terapie Intensivă.

Membru supleant :

Herbel Lucia - medic primar specialitatea Anestezie și Terapie Intensivă, la Spitalul Clinic de Boli Infecțioase Cluj-Napoca

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, Spitalul Clinic de Boli Infecțioase Cluj-Napoca, precum și persoanele nominalizate la art. 1 și art. 2..

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic de Boli Infecțioase Cluj-Napoca, persoanelor nominalizate la articolele 1 și 2, precum și Prefectului Județului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci